Acsa kondig nuwe handbagasieperke aanArgieffoto Die Lughawensmaatskappy (Acsa) gaan van Maandag af nuwe handbagasiebeperkings instel by alle lughawens in Suid-Afrika wat alle lugrederye en reisigers gaan raak. “Die nuwe regulasies beperk ekonomieseklas-passasiers se handbagasie na ŉ enkele item, met ŉ maksimum gewig van 7 kg binne ŉ dimensie van 36cm x 23cm x 56cm, saam met óf ŉ handsak óf ŉ skootrekenaarsak,” het Hein Kaiser, Mango se woordvoerder, Donderdag in ŉ verklaring gesê. Hy het gesê alle handbagasie wat dié perke oorskry, sal ingeboek moet word. “Die lugredery sal nie reisigers beboet vir addisionele bagasie wat weens die nuwe regulasie ingeboek moet word nie, mits die gewig nie die toegelate 20 kg oorskry nie,” het hy gesê.